**A Mohácsi Önkormányzat**

**8/2019.(V.31.)**

**r e n d e l e t e**

**a gyermekvédelem rendszeréről szóló 14/2000.(IV.28.)ör. módosításáról**

Mohács Város Képviselő-testülete a Magyarország helyi önkormányzatairól szóló 2011. évi CLXXXIX. törvény 13.§ (1) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 18.§-ának (2) bekezdésében, 29.§-ának (1)-(2) bekezdéseiben, továbbá 131.§-ának (1) bekezdésében, 148.§-ának (5) bekezdésében kapott felhatalmazás alapján, Magyarország Alaptörvényének 32. cikk (2) bekezdésében foglalt feladatkörében eljárva a gyermekvédelem rendszeréről szóló 14/2000.(IV.28.)ör. számú rendeletét (továbbiakban: Gyer.) az alábbiak szerint módosítja:

**1.§** A Gyer. 9/A (3) bekezdése hatályát veszti, helyébe a következő rendelkezés kerül:

„A Mohács Térségi Óvodaközpont, Bölcsőde és Családi Bölcsőde Szőlőhegyi Feladatellátási Helyének Családi Bölcsődéje keretében biztosított személyes szolgáltatás intézményi térítési díja 130 Ft/nap. Az étkezésért fizetendő térítési díj 370 Ft/nap.

A Mohács Térségi Óvodaközpont, Bölcsőde és Családi Bölcsőde Bári Tagóvodájának Családi Bölcsődéje keretében biztosított személyes szolgáltatás intézményi térítési díja 150 Ft/nap. Az étkezésért fizetendő térítési díj 435 Ft/nap.”

**2.§** **(1)** Ez a rendelet a kihirdetése napján lép hatályba, rendelkezéseit 2019. június 1. napjától kell alkalmazni.

**(2)** Jelen módosító rendelet a jogalkotásról szóló 2010. évi CXXX. törvény 13.§ (2) bekezdése értelmében a kihirdetését követő napon hatályát veszti.

Mohács, 2019. május 30.

Szekó József Dr. Kovács Mirella

polgármester jegyző

A rendelet Mohács város közigazgatási területén kihirdetésre került.

Mohács, 2019. május 31.

Dr. Kovács Mirella

 jegyző